stanford-oval/wikipedia huggingface dataset:
Nui
Maantiede > Ilmasto ja ilmastomuutos

Nuilla on trooppinen ilmasto, vuorokauden kuukausikeskilämpötila on 27–28 °C. Kuukausien mediaanisademäärä oli 223,4 millimetriä vuosina 1983–2012. Vuosittainen sademäärä on keskimäärin 3 000 mm, ja vuodessa sadepäiviä on noin 200. Vallitseva tuulen suunta atollilla oli vuosina 2012–2018 lännestä.
Merenpinta on noussut Nuilla ja muualla Tuvalussa noin 5 millimetriä vuodessa, ja vuosina 1993–2011 se nousi yhteensä 9 senttimetriä. Tämä on suuri uhka atollille, sillä sen korkein kohta on vain pari metriä merenpinnan yläpuolella. Uhkana on atollin jääminen kohoavan merenpinnan alle. On myös arvioitu, että trooppiset hirmumyrskyt olisivat 2000-luvun loppupuolella harvinaisempia mutta toisaalta voimakkaampia kuin nykyään.
Vuoden 2015 maaliskuussa trooppinen hirmumyrsky Pam aiheutti Nuilla tulvia ja lähes kaikkien viljelyskasvien tuhoa. 40 prosenttia saarien asukkaista joutui pakenemaan Pamia ja jättämään kotinsa. Lisäksi myrsky esti kalastuksen. Tilanne alkoi normalisoitua noin viikon kuluttua myrskystä.
Maantiede > Eläimistö ja kasvisto

Nuilla on arvioitu olevan ainakin 80 kasvilajia, joista suurinta osaa tavataan Fenua Tapulla. Nuilla kasvaa esimerkiksi laajasti kookospalmuja, leipäpuita ja kairapalmuja. Tämän lisäksi saarilla kasvaa lasta- ja punamangrovepuita. Ruohovartisista kasveista Nuilla esiintyy esimerkiksi pesäraunioinen. Atollin laguunissa, riutalla sekä ympäröivällä merialueella on runsaasti kaloja, ja kalastus onkin tärkeä elinkeino.
Nuin saarilla on tavattu Microtechnites-suvun luteita, jotka vaikuttavat alueen kasveihin. 2000-luvun alkupuolella atollille on levinnyt myös Anoplolepis gracilipes -muurahainen, ja siitä on tullut uhka esimerkiksi kookosravuille.
Historia

Nuin asuttaminen alkoi nykytiedon mukaan aikaisintaan 4 000 vuotta sitten, kun atollille muutti muiden alueen saarien kautta kaakkoisaasialaisia. Nuin asuttamisen ajankohta ei kuitenkaan ole varma. Esimerkiksi kielitieteilijöiden mukaan atolli on asutettu 2 000 vuotta sitten, kun nykyisen Kiribatin alueelta tulleet mikronesialaiset muuttivat sinne.
Espanjalainen tutkimusmatkailija Álvaro de Mendaña de Neira löysi atollin ensimmäisenä eurooppalaisena 16. tammikuuta 1568. Hän nimesi sen alun perin ”Jeesuksen saareksi” ja kuvaili saaren olleen täynnä palmupuita. Hänen lippulaivansa kapteeni Pedro Sarmiento de Gamboa havaitsi atollilla runsaasti kaloja. He eivät nousseet atollille maihin. Saaren asukkaiden ja eurooppalaisten väliset kontaktit olivat harvinaisia 1800-luvulle asti. Seuraava todistettu havainto atollista on vuodelta 1825, kun alankomaalainen kapteeni Eeg löysi atollin uudelleen. 1800-luvun lopulla saksalainen Martin Kleis toimi Nuilla kauppiaana, kun Saksan vaikutusvalta Tuvalulla oli suurimmillaan.
Vuonna 1892 Nui liitettiin muiden nykyään Tuvalulle kuuluvien atollien ja saarien lisäksi Yhdistyneen kuningaskunnan Gilbert- ja Ellicesaarten protektoraattiin, josta tuli vuonna 1916 siirtomaa. Nuista tuli osa Tuvalua maan itsenäistyttyä vuonna 1978.
Nuin atollilla avattiin postitoimisto vuonna 1919 ja sääasema vuonna 1941.
Väestö

Nuin väkiluku vuoden 2017 pienoisväestönlaskennassa oli 610. Viisi vuotta aiemmin atollilla oli elänyt 729 asukasta. Tuolloin asukasluku oli ollut suurimmillaan vuodesta 1979 järjestyissä väestönlaskennoissa. Väestöntiheys saarella on noin 170 asukasta neliökilometriä kohti. Suurin osa asutuksesta on Fenua Tapulla, mutta myös Meangin saari on asutettu. Fenua Tapulla sijaitsevat myös atollin kaksi suurinta asutuskeskusta, Alamoni - Maiaki, jonka asukasluku oli vuonna 2012 yli 300, sekä Manutalake - Meang, jonka asukasluku oli samana vuonna yli 200.
Väestö > Kielet

Nui poikkeaa muista Tuvalun alueista siinä, että suurin osa sen asukkaista on kulttuurisesti ja kieleltään Kiribatilta esihistoriallisen ajan aikana tulleita mikronesialaisia. Muualla Tuvalulla asukkaat ovat polynesialaisia. Nuilla puhutaankin kiribatia, mutta suurin osa asukkaista on kaksikielisiä, sillä atollilla puhutaan laajasti myös tuvalun kieltä mutta myös englantia.
Väestö > Uskonto

Suurin osa Nuin asukkaista kuuluu protestanttiseen Tuvalun kirkkoon. Atollilla on myös pieni roomalaiskatolinen yhteisö.
Talous

Kalastus on atollin asukkaiden tärkeä elinkeino. Vuosina 2000–2001 Nuille rakennettiin kalastuskeskus, jonka toiminta on kuitenkin ollut kannattamatonta monenlaisten epävarmuuksien vuoksi.
Euroopan unioni on avustanut Nuilla ja kahdella muulla Tuvalun atollilla aurinkoenergian käyttöönottoa. Niinpä niillä voidaan nykyään käyttää sähköä vuorokauden ympäri. Aikaisemmin sähköä tuotettiin saarilla dieselillä, ja sitä riitti vain 18 tunniksi vuorokaudessa.
Martin Kleis perheineen.
Okular

| Okular |
| --- | --- |

 Okular 21.12.1
Luoja:  Piotr Szymański
Kehittäjä:  KDE-projekti
Kehityshistoria
Vakaa versio:  24.02.1 (19. maaliskuuta 2024)
Kehitysversio:  21.11.90 (24. marraskuuta 2021)
Tiedot
Lisenssi:  GPLv2
Aiheesta muualla
Verkkosivusto
Versiohallinta
Okular on ohjelma dokumenttien ja kuvien katseluun. Ohjelma tukee useita tiedostomuotoja kuten PDF, ePub ja DjVu. Ohjelma tukee käyttäjän tekemiä merkintöjä (engl. annotation) sekä digitaalisia allekirjoituksia.
Ohjelma on saanut Blue Angel -merkinnän ekologisesti kestävästä kehityksestä.
Ohjelma tukee tekstin muuntamista puheeksi jovie-liitännäisen avulla.
Piotr Szymański aloitti ohjelman vuonna 2005 Google Summer of Code -projektissa.
Okular on osa KDE-projektia ja se on oletusohjelma dokumenttien katseluun Plasma-työpöytäympäristössä.
Okular on saatavilla mm. useille Linux- ja BSD-jakeluille sekä macOS- ja Windows-käyttöjärjestelmille.
Tiedostomuodot

Ohjelman tukemia tiedostomuotoja:
PDF
PostScript
TIFF
CHM
DjVu
DVI
XPS
OpenDocument
EPUB
Mobipocket
kuvatiedostomuodot
One Night

| ”One Night” MK & Sonny Fodera ft>  Raphaella |
| --- | --- | --- |

Singlen tiedot
 Julkaistu: 15. marraskuuta 2019
 Formaatti: digitaalinen lataus, suoratoisto
 Tuottaja(t): MK, Sonny Fodera
 Tyylilaji: house
 Kesto: 02.41
 Levy-yhtiö: Ultra Music
MK:n muut singlet
| ”There for You” 2019 | ”One Night” 2019 |   |
One Night on yhdysvaltalaisen DJ-tuottajan MK:n ja brittiläisen DJ-tuottajan Sonny Foderan musiikkikappale, jolla vierailee myös brittiläinen laulaja Raphaella. Sen julkaisi Ultra Music digitaalisesti ladattavana singlenä 15. marraskuuta 2019. Kappaleen ovat sanoittaneet MK, Fodera ja Raphaella, joista kaksi ensimmäistä myös tuottivat sen. Kappaleen lyriikkavideo julkaistiin MK:n YouTube-kanavalla singlen julkaisupäivänä.
"One Night" on päässyt toistaiseksi listoille ainoastaan Britanniassa ja Yhdysvalloissa. Britanniassa sen paras saavutus on singlelistan sija 51. ja Yhdysvalloissa puolestaan Billboardin Hot Dance/Electronic Songs-listan sija 28. MK ja Raphaella ovat esittäneet kappaleen livenä muun muassa Brixton Academyssä Lontoossa uutenavuotena 2019-20.
Olga Danilović

| Olga Danilović |
| --- | --- |

Henkilötiedot
Syntynyt: 23. tammikuuta 2001 (ikä 23)
Kansalaisuus:   Serbia
Tennispelaaja
Pituus:  182  cm
Kätisyys:  vasen
Palkintorahat:  1 562 583 USD
Kaksinpeli
Paras sijoitus:  253. (16.4.2018)
Voitot/tappiot:  177–109
Nelinpeli
Paras sijoitus:  104  (24. huhtikuuta 2023)
Voitot/tappiot:  46–25
Aiheesta muualla
ITF
WTA
Olga Danilović (s. 23. tammikuuta 2001 Belgrad) on serbialainen tennispelaaja. Hän on sijoittunut parhaimmillaan kaksinpelissä WTA-listan sijalle 253 huhtikuussa 2018. Hän on voittanut urallaan kolme ITF-turnausta kaksinpelissä. Junioreiden maailmanlistalla hän on ollut parhaimmillaan viidentenä tammikuussa 2018.
Danilović edusti Serbiaa Fed Cupissa ensimmäisen kerran vuonna 2018. Danilović on voittanut kolme Grand Slam -nelinpeliturnausta junioreiden puolella: Ranskan avoimet 2016 Paula Arias Manjónin kanssa, Wimbledonin 2017 Kaja Juvanin kanssa ja Yhdysvaltain avoimet 2017 Marta Kostjukin kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Olga Danilović WTA:n sivuilla (englanniksi)
Olga Danilović ITF:n sivuilla (englanniksi)
Charkhi Dadrin lento-onnettomuus

Charkhi Dadrin lento-onnettomuus tapahtui tiistaina 12. marraskuuta 1996 kello 18.40, kun laskussa ollut Kazakstan Airlinesin lento 1907 törmäsi nousussa olleeseen Saudi Arabian Airlinesin lentoon 763. Yhteensä 349 ihmistä menetti henkensä. Kyseessä on historian pahin ilmassa tapahtunut lentokoneiden yhteentörmäys. Se on historian kolmanneksi pahin lento-onnettomuus; tuhoisampia ovat olleet vain Teneriffan lento-onnettomuus vuonna 1977 ja Japan Airlinesin lento 123 vuonna 1985.
Lennot > Saudi Arabian Airlines 763

Saudi Arabian Airlinesin lento 763 oli malliltaan Boeing 747-168B ja rekisteritunnukseltaan HZ-AIH. Koneella oli lennetty 40 035 tuntia ja 14 927 lentoa. Koneen oli tarkoitus lentää onnettomuuden tapahtumapaikkansa olleelta lentoasemalta Dhahran kansainväliselle lentoasemalle Saudi-Arabiaan.
Lennot > Kazakstan Airlines 1907

Kazakstan Airlinesin lento 1907 oli noussut aiemmin Šymkentin kansainväliseltä lentoasemalta. Kone oli malliltaan Iljušin Il-76 ja rekisteritunnukseltaan UN-76435. Koneella oli lennetty yhteensä 2 643 tuntia, ja se oli valmistunut vuonna 1992.
Tapahtumat > Ennen törmäystä

Lento 763 lähti Delhistä kello 18.32 nousten lentopinnalle 100, jolloin lennonjohto antoi koneelle luvan nousta pinnalle 140. Lento 1907 raportoi olevansa noin 119 kilometrin päässä asemalta. Koska lento 1907 lähestyi vastapäätä, lennonjohto käski lennon 763 pitää lentopinta 140 ja odottaa. Lennon 1907 ollessa 74 kilometrin päässä asemalta lennonjohto käski konetta pitämään pinta 150 ja varoitti liikenteestä suoraan edessä. Myöhemmin lennonjohto varoitti uudelleen liikenteestä 20,9 kilometrin päässä, mutta ei saanut vastausta. Lento 1907 laskeutui 4 350 metriin ja sekuntien päästä 93 metriä alemmas.
Tapahtumat > Törmäys

Lennon 1907 perämies ja lentomekaanikko käskivät kapteenia nousemaan. Kone ei ehtinyt nousta, ja törmäsi lennon 763 perään vasemmalta puolelta. Molemmat koneet putosivat pellolle. Neljä ihmistä selvisi lennolta 763 ja kaksi lennolta 1907. Kaikki kuusi ihmistä kuolivat myöhemmin.
Onnettomuuden syy

Onnettomuuden aiheutti lennon 1907 luvaton laskeutuminen määrätyn lentopinnan alle sekä epäonnistuminen nostaa konetta ennen törmäystä. Tämä johtui kapteenin heikoista englannintaidoista.
Olga Danilova

Olga Danilova vuonna 2016.
Olga Valerjevna Danilova (ven. Ольга Валерьевна Данилова; s. 10. kesäkuuta 1970 Bugulm) on venäläinen entinen hiihtäjä, moninkertainen arvokisavoittaja, jonka hiihtouran menestyksekkäimmät vuodet sijoittuivat 1990-luvun lopun ja 2000-luvun alun tietämille.
Danilova oli arvokisoissa mukana jo 1992 Albertvillen olympialaisissa, joissa ei kuitenkaan saavuttanut mainittavampaa menestystä. Ensimmäiset arvokisamitalinsa Danilova saavutti 1995 Thunder Bayn MM-hiihdoista, joissa saaliina oli viestikulta ja pronssi takaa-ajokilpailusta. Danilova jatkoi hyviä otteitaan myös kaksi vuotta myöhemmin Trondheimin MM-hiihdoissa, joissa hän saavutti viestikullan lisäksi pronssia viiden kilometrin perinteisen hiihtotavan kilpailussa.
1998 Naganon olympialaisissa Danilova saavutti jo kolmannen arvokisojen viestikultansa lisäksi ensimmäisen henkilökohtaisten matkojen kultamitalinsa 15 kilometrin perinteisen tyylin kilpailussa. Tämän lisäksi hän hiihto takaa-ajokilpailussa hopealle. Kultamitaleita hän voitti lisää 1999 Ramsaun MM-hiihdoissa viestissä ja viiden kilometrin perinteisellä. Lisäksi hän saavutti hopeasijan 30 kilometrillä. 2001 Lahden MM-kisoissa Danilova voitti jo viidennen arvokisojen viestikultansa. Sen lisäksi tuomisina oli hopea 10 ja 15 kilometriltä ja pronssi takaa-ajosta.
Salt Lake Cityn olympialaisissa 2002 Danilova hiihti takaa-ajokilpailussa ensimmäisenä maaliin ja saavutti toiseksi parhaan ajan 10 kilometrin perinteisellä. Hän kuitenkin jäi maannaisensa Larisa Lazutinan ja miesten hiihtoja hallinneen Espanjan Johan Mühleggin tavoin doping-testissä kiinni kielletyn darbepoetiini-hormonin käytöstä ja menetti kaikki ko. kisoissa voittamansa mitalit. Doping-kärynsä myötä Danilova lopetti hiihtouransa.
Aiheesta muualla

Olga Danilova Kansainvälinen hiihtoliitto (FIS). (englanniksi)
Naisten 15 kilometrin hiihdon olympiavoittajat
Numerus clausus

Numerus clausus (latinaa; ’rajoitettu lukumäärä’) tarkoittaa etenkin Suomessa ja Ruotsissa lähinnä yliopistoihin ja korkeakouluihin tietyn alan opiskelijoiksi otettavien määrän rajoittamista karsimalla pääsyvaatimuksin tai pääsykokein. Aiemmin esimerkiksi Helsingin yliopistoon oli jokaisella ylioppilaaksi kirjoittaneella vapaa pääsy, mutta opiskelijamäärän räjähdysmäisen kasvun vuoksi yliopiston oli 1950-luvulla luovuttava vanhasta periaatteestaan ja otettava asteittain käyttöön numerus clausus -periaate. Viimeiset Helsingin yliopiston tiedekunnat siirtyivät numerus clausuksen käyttöön 1960-luvulla.
Olle Åberg

Åberg vuonna 1949.
Olof "Olle" Viktor Åberg (24. tammikuuta 1925 Hofors – 19. joulukuuta 2013 Gävle) oli ruotsalainen keskimatkojen juoksija.
Helsingin olympiakisoissa 1952 Åberg sijoittui Luxemburgin Joseph Barthelin voittamassa 1500 metrin olympiafinaalissa seitsemänneksi. Samana vuonna hän piti Kööpenhaminassa juoksemaansa 1000 metrin ME-aikaa 2.21,3 hallussaan vajaan kolmen kuukauden ajan. Ruotsin seurajoukkuekohtaisessa Gefle IF:n 4x1500 metrin ja 4 x mailin ME-kvarteteissa hän oli mukana neljä kertaa. Viisi Finnkampenia 1951-1956, voitto 1500 metrillä 1951 ja 800 metrillä 1953. Ruotsin mestaruuden Olle Åberg saavutti vuonna 1951 1500 metrillä. Muita Ruotsin mestaruusmitaleita, kolme hopeaa ja kaksi pronssia, tuli 800 ja 1500 metrillä vuosina 1949-1956.
Vuosina 1947-1956 Åberg osallistui kaikkiaan 16 yleisurheilumaaotteluun Ruotsin edustajana. Hän saavutti huippuvuosinaan maailman keskimatkojen parhaalle juoksijalle vuosittain jaettavan Dickson-pokaalin kolme kertaa eli vuosina 1949-1951.
Urheilu-uransa aikana 1940-luvulla Olle Åberg edusti vuoteen 1944 Hofors AIF:ää ja sen jälkeen Gefle IF:ää.
Menestyksekkään uransa perusteella Olle Åberg kuului Ruotsissa yleisurheilijoiden Mestariurheilijoihin ns. Stora Grabbar-ryhmään jäsenenä #151 vuodesta 1951.
Ennätykset

800 metriä: 1.49,3
1000 metriä: 2.21,3
1500 metriä: 3.45,4
maili: 4.04,2
Numers

Numers (['nʊmmärs] tai ['nʊːmärs]) on sukunimi, joka voi viitata seuraaviin henkilöihin:
Gund von Numers (1901–1984), suomenruotsalainen kirjailija, Gunnar von Numersin tytär
Gunnar von Numers (1876–1916), suomenruotsalainen runoilija ja rautatievirkamies
Gustaf von Numers (1848–1913), suomenruotsalainen näytelmäkirjailija
Gustaf Sigurd Gideon von Numers (1863–1949), suomalainen lääkäri ja professori, Karl Johan Oskar von Numersin poika
Gustaf von Numers (1912–1978), suomalainen heraldikko
Hedvig von Numers (1830–1963), ruotsalainen kirjailija
Karl Johan Agaton von Numers (1861–1931), suomalainen sotilas ja virka- ja valtiopäivämies, Karl Johan Oskar von Numersin poika
Karl Johan Oskar von Numers (1814–1881), suomalainen juristi ja valtiopäivämies, Hedvig von Numersin puoliso
Lorenz von Numers (1913–1994), suomenruotsalainen kirjailija, kriitikko ja kääntäjä, Gunnar von Numersin poika
Sigurd von Numers (1903–1983), suomalainen diplomaatti, Gustaf Sigurd Gideon von Numersin poika
Oona Vahvelainen

Oona Vahvelainen (s. 22. heinäkuuta 1998 Hyvinkää) on suomalainen pesäpalloilija. Hän on Hyvinkään Tahkon kasvatti ja oli nostamassa seuraansa Ykköspesiksestä naisten Superpesikseen vuonna 2017. Kaudella 2018 hän pelasi Superpesiksessä 26 ottelua ja löi niissä kolme ja toi neljä juoksua. Kärkilyöntipisteitä hän keräsi kauden aikana 57. Vahvelainen pelaa myös kaudella 2019 Superpesistä Tahkon joukkueessa.
Oona Vahvelaisen kolmossisarista Lotta on myös pelannut pesäpalloa Superpesiksessä ja Tessa ykköspesiksessä. Heidän vanhempansa Markku ja Ulla ovat myös pelanneet pesäpalloa pääsarjatasolla.
Ojajärvi

Ojajärvi voi tarkoittaa seuraavia:
Paikannimenä

Ojajärvi, järvi Alajärvellä
Ojajärvi (eteläinen), järvi Hämeenlinnassa
Ojajärvi (pohjoinen), järvi Hämeenlinnassa
Ojajärvi, järvi Ikaalisissa
Vähä Ojajärvi, järvi Ikaalisissa
Ojajärvi, järvi Kangasalla
Ojajärvi, järvi Lopella ja Janakkalassa
Ojajärvi, järvi Rauman ja Laitilan rajalla
Ojajärvi, järvi Sastamalassa
Ojajärvi, järvi Tammelassa
Ojajärvi, järvi Ylöjärvellä
Vähä Ojajärvi järvi Ylöjärvellä
Ojajärvi, kylä Kaukolassa
Sukunimenä

Arto Ojajärvi, Archzie (s. 1962), The 69 Eyes -yhtyeen basisti ja taustalaulaja
Aulis Ojajärvi (1913–1968), rehtori ja kirjailija
Eino Ojajärvi (1911–1992), pappi ja kansanedustaja, Pielisjärven Kristillisen Kansanopiston johtaja 1944–1967
Janne Ojajärvi (s. 1986), kansanmuusikko, huuliharpisti ja pitkähuilisti
Olli Ojajärvi (s. 1971), jazz-saksofonisti ja säveltäjä
Tero Ojajärvi (s. 1968–2017), pesäpalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ojajärvi”, voi hakea sivunnimihaulla, laajalla sivunnimihaulla tai tekstihaulla.
Oona Vasko

Oona Vasko (s. 24. toukokuuta 1991 Kangasala) on suomalainen ratameloja. Hän on edustanut Kangasalan Melojia ja Pirkka-Melojia.
Vasko voitti heinäkuussa 2012 alle 23-vuotiaiden EM-pronssia kajakkiyksiköiden 1 000 metriltä. Edellinen suomalaismitali vastaavista kisoista oli vuodelta 1998. Vuoden 2015 MM-kilpailuissa Vasko sijoittui 1 000 metrin kajakkiyksiköissä viidenneksi. Hän kilpaili samana vuonna myös Euroopan kisoissa Bakussa.
Nuori mylläri

| Nuori mylläri |
| --- | --- |
 Elokuvan juliste.
Ohjaaja:  Usko Kemppi Valentin Vaala
Käsikirjoittaja:  Valentin Vaala
Perustuu:  Maiju Lassilan näytelmään Nuori mylläri (1912)
Tuottaja:  Risto Orko
Säveltäjä:  Harry Bergström
Kuvaaja:  Eino Heino
Leikkaaja:  Armas Laurinen
Lavastaja:  Oiva Hovi
Koreografi:  Ester Lindgren
Pääosat:  Martti Kuningas Teija Sopanen
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  14. helmikuuta 1958
Kesto:  93 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Nuori mylläri on Valentin Vaalan ohjaama suomalainen romanttinen komediaelokuva vuodelta 1958. Se perustuu Maiju Lassilan näytelmään Nuori mylläri (1912).
Pääosia näyttelevät Martti Kuningas ja Teija Sopanen. Kuninkaan lauluosuudet esittää Olavi Virta. Mukana ovat myös Helsingin Teatteriorkesteri, Trubaduurit-yhtye ja Metro-tytöt sekä paljon nuoria teatterikoululaisia.
Elokuvassa kylään saapuu nuori mies, joka on nyt jo kuolleen aiemman myllärin avioton poika. Hän ryhtyy mylläriksi ja ihastuttaa kylän tyttöjä, mikä herättää katkeruutta kylän muissa nuorukaisissa. Mylläriin kohdistuu moralistista arvostelua, vaikka tämä tosiasiassa on rakastunut vain räätälin tyttäreen.
Elokuvaa on luonnehdittu jäykäksi ja teatterimaiseksi ja se on luokiteltu kuuluvaksi Vaalan huonoimpiin.
Näyttelijät

| 0 | 1 | 2 |
| --- | --- | --- |
|  Martti Kuningas  | … |  Pentti Mäkinen, ”Mylly-Pentti”   |
|  Teija Sopanen  | … |  Hilkka Koikale   |
|  Artturi Laakso  | … |  Luukas Filemon Koikale, räätäli   |
|  Senni Nieminen  | … |  Maija Sallinen   |
|  Elvi Saarnio  | … |  Sohvi   |
|  Matti Lehtelä  | … |  Mooses Myrkky   |
|  Jalmari Parikka  | … |  Iisakki Hirmu   |
|  Ester Lindgren  | … |  Liisa Hirmu   |
|  Oiva Luhtala  | … |  Junnus, seppä   |
|  Eero Leväluoma  | … |  lautamies   |
|  Paavo Jännes  | … |  vanha Mylly-Pentti   |
|  Sylva Rossi  | … |  Anna-Stiina   |
|  Leni Katajakoski  | … |  Sirkka Sallinen   |
|  Tuula Airo  | … |  Raita Kaikkonen   |
|  Lala Pilvessalo  | … |  Kerttu   |
|  Lea Venkula  | … |  Anni Kekäläinen   |
|  Ritva Vepsä  | … |  Laila Lehikoinen   |
|  Helmi Lehosti  | … |  1. akka   |
|  Varma Lahtinen  | … |  2. akka   |
|  Ale Porkka  | … |  Heikki Haverinen   |
|  Rami Sarmasto  | … |  Aku Väänänen   |
|  Mikko Nousiainen  | … |  Jaska   |
|  Martti Kuisma  | … |  Kalle   |
|  Usko Keskinen  | … |  Paavo   |
|  Ville-Veikko Salminen  | … |  Jussi   |
|  Tom Dahlberg  | … |  Rietu, onkijapoika   |
|  Paavo Honkamäki  | … |  isäntä   |
Aiheesta muualla

Nuori mylläri Elonet.
Nostalgia (María Farantoúrin albumi)

| Nostalgia María Farantoúri |
| --- | --- | --- |

Kokoelmalevyn tiedot
 Julkaistu: 2000
 Formaatti: CD
 Tyylilaji: kreikkalainen taidemusiikki
 Levy-yhtiö: EMI
María Farantoúrin muut julkaisut
| I tríti pórta 2000 | Nostalgia 2000 | Énas aiónas ellinikó tragoúdi 2001 |
Nostalgia on kreikkalaislaulaja María Farantoúrin kokoelma-albumi vuodelta 2000. Albumille on koottu Farantoúrin suosituimpia lauluja vuosien varrelta sekä äänitetty myös uusia, ennenjulkaisemattomia lauluja.
Kappaleet

Eícha treis zoés (Είχα τρεις ζωές)
Léi lim léi (Λέι λιμ λέι)
Ichochrómata (Ηχοχρώματα) (mukana Giórgos Ntaláras)
Sol negro (mukana Mercedes Sosa)
Ásma asmáton (Άσμα ασμάτων)
Odí A' (Ωδή Α')
Ítan tou Mái to prósopo (Ήταν του Μάη το πρόσωπο)
Aiónes anthízeis (Αιώνες ανθίζεις)
Tis kólasis kampánes (Της κόλασης καμπάνες)
Vegetaciones
Prosefchí (Προσευχή)
To gelastó paidí (Το γελαστό παιδί)
Kourástika na se krató (Κουράστηκα να σε κρατώ)
Sto parathýri stékosoun (Στο παραθύρι στέκοσουν)
Ískioi vouvoí II (Ίσκιοι βουβοί ΙΙ)
Oktyyni

1-oktyynin rakenne
Oktyyni on orgaaninen yhdiste, joka kuuluu alkyyneihin, joille tunnusomainen piirre on yksi kolmoissidos hiiliatomien välillä. Kaikki alkyynit (kuten myös oktyyni) ovat alkeenien tapaan tyydyttymättömiä yhdisteitä. Oktyynin molekyylikaava on C8H14.
Oktyyneja

1-oktyyni, CAS-numero 629-05-0
2-oktyyni, CAS-numero 2809-67-8
3-oktyyni, CAS-numero 15232-76-5
4-oktyyni, CAS-numero 1942-45-6
Aiheesta muualla

ChemBlink: 1-Octyne (englanniksi)
Yksinkertaisimmat hiilivedyt
Nostalgia (Olavi Virta)

| Nostalgia Olavi Virta Olavi Virta |
| --- | --- | --- |

Kokoelmalevyn tiedot
 Julkaistu: 18. huhtikuuta 2007
 Formaatti: CD
 Tyylilaji: iskelmä
 Kesto: 45.01
 Levy-yhtiö: Fazer Finnlevy
Olavi Virran muut julkaisut
| 20 suosikkia – Sydänsuruja 1999 | Nostalgia Olavi Virta 2007 | Hopeinen kuu ja 19 muuta Olavi Virran toivotuinta 2009 |
Nostalgia Olavi Virta on suomalaisen Olavi Virran kokoelma-albumi vuodelta 2007.
Kappaleet

Muistoja näin muodostuu – 3.36
Suukkonen aamuin, suukkonen illoin – 2.44
Rakastunut nainen (A Woman in Love) – 3.31
Krysanteemi – 3.23
Rakkauden tie – 2.24
Laulu kahdesta pennistä – 3.34
Luonasi jos oisin (Isn't it Romantic) – 3.21
Saavuthan jälleen Roomaan (Arrividerci Roma) – 3.18
Kaunis Pariisi – 2.58
Uinuvalla laguunilla – 2.28
Zambesi – 2.57
Liekki – 3.05
Ensi kerran – 2.12
Kolme kitaraa – 2.32
Vanha kartanon Kehräävä rukki – 2.52
Open Tree of Life

Open Tree of Life on kasvien taksonomiaa käsittelevä tietokanta. Sivustolla on esitetty kasvien sukupuu, joka muodostaa monipuolisen tietokokoelman, jossa on yhdistetty useista eri fylogeneettisestä tietolähteestä saatuja tietoja. Sivuston ylläpidon yhteydessä kehitetään myös verkossa toimivia sovelluksia, jotka mahdollistavat tietojen saatavuuden maailman laajuisesti.
Norving

Norvingin Saab 340 vuonna 1988.
Norving (vuosina 1959–1971 Varangfly) oli norjalainen lentoyhtiö, joka perustettiin vuonna 1959 ja meni konkurssiin 1993. Yhtiöllä oli enimmillään 27 konetta, mutta se ajautui 1980-luvun lopulla taloudellisiin vaikeuksiin.
Yhtiön käytössä olleita konetyyppejä

BN-2
Do 228
DHC-3 Otter
DHC-2 Beaver
Saab 340
Cessna: useita malleja
Aiheesta muualla

Kuvia tai muita tiedostoja aiheesta Norving Wikimedia Commonsissa
Nomad (albumi)

| Nomad Bombino |
| --- | --- | --- |

Studioalbumin tiedot
 Äänitetty : Easy Eye Sound, Nashville, Tennessee
 Julkaistu: 2. huhtikuuta 2013
 Tuottaja(t): Dan Auerbach
 Tyylilaji: maailmanmusiikki
 Kesto: 40.00
 Levymerkki: Nonesuch (534291-1)
Bombinon muut julkaisut
| Agadez 2011 | Nomad 2013 | Azel 2016 |
Nomad on nigeriläisen laulaja-lauluntekijä Bombinon albumi, joka julkaistiin vuonna 2013. Levyn tuotti The Black Keysin Dan Auerbach.
Kappaleet

Kaikki kappaleet Omara "Bombino" Moctar.
Amidinine – 4.29
Ahulakamine Hulan – 3.02
Azamane Tiliade – 4.07
Imuhar – 3.49
Niamey Jam – 2.38
Adinat – 2.31
Her Tenere – 4.18
Imidiwan – 2.58
Aman – 3.59
Zigzan – 3.55
Tamiditine – 4.41